ตาแดอุช กอชชุชกอ

| ตาแดอุช กอชชุชกอ |
| --- | --- |

ชื่อเกิด: อันด์แชย์ ตาแดอุช บอนาแวนตูรา กอชชุชกอ
เกิด: 04 กุมภาพันธ์ ค.ศ. 1746(1746-02-04) แมแรตช็อฟชต์ชึซนา เครือจักรภพโปแลนด์–ลิทัวเนีย (ปัจจุปันอยู่ในแคว้นแบรสต์ เบลารุส)
เสียชีวิต: 15 ตุลาคม ค.ศ. 1817(1817-10-15) (71 ปี) โซโลทวร์น, สวิตเซอร์แลนด์
รับใช้: เครือจักรภพโปแลนด์–ลิทัวเนีย  (ค.ศ. 1765–1776, ค.ศ. 1784–1794) สหรัฐอเมริกา  (ค.ศ. 1776–1784)
แผนก/สังกัด: กองทัพภาคพื้นทวีป กองทัพเครือจักรภพโปแลนด์–ลิทัวเนีย
ประจำการ: 1765–1794
ชั้นยศ: พลจัตวากองทัพสหรัฐ (ตุลาคม ค.ศ. 1783) พลโทกองทัพโปแลนด์ (ค.ศ. 1792)
หน่วย: วิศวกรทหาร (กองทัพฝ่ายอาณานิคม) นัตแชลญิก (ผู้บัญชาการทหารสูงสุด), (กองทัพโปแลนด์)
การยุทธ์: สงครามปฏิวัติอเมริกา สงครามโปแลนด์–รัสเซีย (ค.ศ. 1792) ยุทธการที่แชแลญต์แซ  ยุทธการที่ดูบีแยงกา การก่อกำเริบกอชชุชกอ ยุทธการที่รัตสวาวิตแซ  ยุทธการที่มาแชยอวิตแซ 
บำเหน็จ:   Order of Cincinnati  Virtuti Militari 
ลายมือชื่อ: 
อันด์แชย์ ตาแดอุช บอนาแวนตูรา กอชชุชกอ (โปแลนด์: Andrzej Tadeusz Bonawentura Kościuszko) เป็นวิศวกรทหารโปแลนด์–ลิทัวเนีย รัฐบุรุษ และผู้นำทางทหารที่กลายมาเป็นวีรบุรุษของชาติในโปแลนด์ ลิทัวเนีย เบลารุส และสหรัฐอเมริกา เขาร่วมรบกับเครือจักรภพโปแลนด์ - ลิทัวเนียในการต่อสู้ต่อกับจักรวรรดิรัสเซียและปรัสเซีย และในสหรัฐอเมริกาในสงครามปฏิวัติอเมริกา ในฐานะผู้บัญชาการทหารสูงสุดแห่งกองทัพแห่งชาติโปแลนด์ เขาเป็นผู้นำการก่อกำเริบกอชชุชกอ ใน ค.ศ. 1794
กอชชุชกอเกิดในเดือนกุมภาพันธ์ ค.ศ. 1746 ในคฤหาสน์บนที่ดินแมแรตช็อฟชต์ชึซนาในเบรสท์-ลีตอฟสก์วอยวอดชิป แกรนด์ดัชชีลิทัวเนีย ซึ่งเป็นส่วนหนึ่งของเครือจักรภพโปแลนด์–ลิทัวเนีย ตอนอายุ 20 เขาจบการศึกษาจากโรงเรียนนายร้อยในกรุงวอร์ซอ หลังจากการเริ่มของสงครามกลางเมืองในสมาพันธ์บาร์ใน ค.ศ. 1768 กอชชุชกอเดินทางไปที่ฝรั่งเศสใน ค.ศ. 1769 เพื่อศึกษา เขากลับไปยังเครือจักรภพโปแลนด์–ลิทัวเนียใน ค.ศ. 1774 สองปีหลังจากการแบ่งครั้งแรก และเข้ารับตำแหน่งเป็นครูสอนพิเศษในบ้านของยูแซฟ ซึลแวสแตร์ ซอสนอฟสกี หลังจากที่กอชชุชกอพยายามหนีตามลูกสาวของนายจ้างและถูกโจมตีอย่างรุนแรงจากผู้ติดตามของพ่อ เขากลับมาที่ฝรั่งเศสอีกครั้ง ใน ค.ศ. 1776 กอชชุชกอย้ายไปอยู่ที่อเมริกาเหนือซึ่งเขาเข้าร่วมรบในสงครามปฏิวัติอเมริกาในฐานะพันเอกในกองทัพภาคพื้นทวีป การเป็นสถาปนิกทหารของเขาประสบความสำเร็จ เขาได้ออกแบบและดูแลการก่อสร้างป้อมปราการที่ล้ำสมัยรวมถึงที่เวสต์พอยต์ในนิวยอร์ก ใน ค.ศ. 1783 เพื่อระลึกถึงการทำงานและรับใช้ของเขา สภาแห่งภาคพื้นทวีปได้เลื่อนตำแหน่งให้เขาเป็นพลจัตวา
เมื่อกลับมาที่โปแลนด์ใน ค.ศ. 1784 กอชชุชกอได้รับหน้าที่เป็นพลตรีในกองทัพเครือจักรภพโปแลนด์–ลิทัวเนียใน ค.ศ. 1789 หลังจากสงครามโปแลนด์–รัสเซียใน ค.ศ. 1792 ส่งผลให้มีการแบ่งโปแลนด์ครั้งที่สอง เขาได้จัดการกับการจลาจลต่อต้านรัสเซียในเดือนมีนาคม ค.ศ. 1794 และทำหน้าที่เป็นนัตแชลญิก (ผู้บัญชาการทหารสูงสุด) กองทัพรัสเซียจับกุมเขาในยุทธการที่มาแชยอวิตแซ ในเดือนตุลาคม ค.ศ. 1794 ความพ่ายแพ้ของการก่อกำเริบกอชชุชกอในเดือนพฤศจิกายนนำไปสู่การแบ่งโปแลนด์ครั้งที่สามใน ค.ศ. 1795 ซึ่งเป็นการสิ้นสุดการดำรงเอกราชของเครือจักรภพโปแลนด์–ลิทัวเนียเป็นเวลา 123 ปี ใน ค.ศ. 1796 หลังจากการสวรรคตของเยกาเจรีนามหาราชินี กอชชุชกอได้รับพระราชทานอภัยโทษจากจักรพรรดิปาเวลที่ 1 ผู้สืบทอดอำนาจจากเยกาเจรีนามหาราชินี และอพยพไปยังสหรัฐอเมริกาซึ่งเพื่อนสนิทของโทมัส เจฟเฟอร์สันแบ่งปันอุดมการณ์ด้านสิทธิมนุษยชน กอชชุชกอเขียนพินัยกรรมใน ค.ศ. 1798 อุทิศทรัพย์สินในสหรัฐของเขาเพื่อการศึกษาและเสรีภาพของทาสในสหรัฐ ในที่สุดเขาก็กลับไปยุโรปและอาศัยอยู่ที่สวิตเซอร์แลนด์จนกระทั่งเขาเสียชีวิตใน ค.ศ. 1817 ในภายหลังการกระทำการของเขาพิสูจน์ได้ยากและเงินไม่เคยถูกใช้เพื่อจุดประสงค์ที่เขาตั้งใจไว้